Harri Moisio (radiotoimittaja)

Harri Moisio (s. 13. tammikuuta 1973 Turku) on suomalainen radiotoimittaja. Hän aloitti radiouransa lukioikäisenä Radio Suomen Salossa vuonna 1990. Moisio toimi kahden turkulaisen radiokanavan - Auran Aaltojen ja Radio Majakan - ohjelmapäällikkönä vuosina 2000–2006. Hän selosti TPS:n jääkiekko-otteluita 1999–2001. Moisio on ollut Radiogaalassa ehdolla 2012 ja 2016–2024 vuoden radiojuontajaksi. Hänet on palkittu vuoden sisällöntekijänä 2021 ja 2023. 

Vuonna 2024 Moisio huomioitiin Radiogaalassa Kultaisella mikrofonilla. 

Moisio toimi Radio Rockin aamuohjelma Heikelä-Linnanahde-Korporaation tuottajana 2006–2009. Hän juonsi Olga K:n ja Jarkko Valteen kanssa Radio Aallon aamuohjelmaa 2009–2011. Moisio juonsi Jussi Heikelän kanssa Radio Rockin Heikelä-Korporaatiota tammikuusta 2012 lokakuuhun 2015. Heikelän lopetettua hänen juontajaparinaan Korporaatiossa on toiminut Kim Sainio ja myöhemmin on mukaan tullut Tytti Junna

Keväällä 2014 hän oli yksi Liv-kanavalla nähdyn Rakkauden FAQ -ohjelman panelisteista. Moisiolla oli pienet roolit elokuvissa Teit meistä kauniin (2016), Valmentaja (2018) sekä Aika jonka sain 2020. Vuosina 2018-2021 Moisio toimi Temptation Island Suomi Extran kommentaattorina.https://www.radiomedia.fi/uutiset/radiogaalan-shortlistan-ehdokkaat-julkihttps://www.radiomedia.fi/uutiset/yli-55-000-suomalaista-osallistui-radioalan-parhaimmiston-valintaan-radioawardsin-shortlista Moisio on toiminut myös Nelosen Korkeasaari-sarjan kertojaäänenä sen toisesta tuotantokaudesta (2023) eteenpäin.

Moision esikoiskirja Minä ja radio julkaistiin vuonna 2023

 Lähteet 

Luokka:Suomalaiset radiotoimittajat
Luokka:Vuonna 1973 syntyneet
Luokka:Elävät henkilöt